Vejledning

**FORUDSÆTNINGSOBSERVATIONER**

Motivation – Ressourcer - Udfordringer

Dette skema udfyldes individuelt af alle medarbejdere, der arbejder med pågældende målperson.

Det er vigtigt, at hver enkelt medarbejder udfylder skemaet ud fra egen vurdering. Undgå derfor diskussioner i personalegruppen om indholdssiden.

Skemaerne udfyldes i stikordsform og skal betragtes som ”brainstorming” - udsagnene skal altså ikke vægtes eller prioriteres. Derimod er det godt, hvis medarbejderen ved gennemgangen er i stand til at knytte et kort eksempel fra hverdagen til udsagnene.

Udsagnene skal være baseret på observation af borgerens adfærd, og det er vigtigt at undgå at fortolke eller lave etiketter/egne diagnoser (fx ”han smider med ting, *fordi* han er forkælet.... han er kleptoman, han har fikse idéer” etc.). Skriv kun adfærd, der kan observeres, og tilføj gerne, hvis adfærden kun forekommer i bestemte situationer (fx ”smider med ting, når vi er nye steder...”).

Motivation, Ressourcer og Udfordringer skal naturligvis være *målpersonens* egne, og ikke fx adfærd, der kun generer eller kommer medbeboere, medarbejdere eller omgivelserne til gode.

Vær ligeledes opmærksom på, at én forudsætning både kan være en udfordring *og* en ressource hos borgeren (fx: Udfordring: Han hiver os meget ofte i ærmet - Ressource: Han er god til at kontakte andre.)

**Bemærk!** Undgå at foreslå pædagogiske foranstaltninger og løsninger. Det er meget vigtigt at observere, registrere og analysere først. Analysen, som vi laver sammen, vil kombineret med fx den efterfølgende, udarbejdede neuropsykologiske screening blive afsættet til planlægning af pædagogiske strategier.

Hverdagens observationer er nøglen til god pædagogik - især når de behandles systematisk og med omhu.

Borger

|  |  |  |
| --- | --- | --- |
| Motivation | Ressourcer | Udfordringer |
|  |  |  |
| **Navn på borger:** | **Udfyldt af:** | **Dato:** |